**סטאדיו אולימפיקו** (באיטלקית: **Stadio Olimpico** - "האצטדיון האולימפי" או פשוט "האולימפיקו") הוא אצטדיון ברומא, באזור פורו איטליקו. האצטדיון בבעלות הוועד האולימפי האיטלקי ומשמש בעיקר למשחקי כדורגל.

האצטדיון נפתח ב-1937 ושופץ מספר פעמים, לאחרונה ב-1990. הוא שימש באולימפיאדת רומא (1960), בתחרויות האתלטיקה של IAAF בשנת 1987 ובגביע העולם בכדורגל בשנת 1990, בו נערך גם משחק הגמר של הטורניר. האצטדיון אירח את משחק הפתיחה ביורו 2020.

האצטדיון הוא אצטדיון 4 כוכבים של אופ"א ומכיל 70,634 מקומות. הוא אירח את גמר גביע אירופה לאלופות בשנים 1977 ו-1984 ואת גמר ליגת האלופות בשנים 1996 ו-2009. הוא מארח תדיר מאז 1998 תחרויות מליגת הזהב וממחליפתה ליגת היהלום.

ה"אולימפיקו", כפי שהוא מכונה באיטליה, משמש כמגרש הביתי הן של קבוצת הכדורגל א. ס. רומא והן של קבוצת ס. ס. לאציו. משחקי הדרבי ביניהן שנערכים מטבע הדברים גם הם במגרש זה ונקראים "הדרבי של רומא", נחשבים לאחד מאירועי השיא של ליגת הכדורגל האיטלקית הבכירה, הסרייה א'.

בנוסף לכדורגל מארח האצטדיון גם את נבחרת איטליה ברוגבי, והוא האצטדיון האתלטיקה הלאומי של נבחרת האתלטיקה של איטליה. האצטדיון מארח בין היתר גם הופעות זמר וקונצרטים.

היסטוריה
--------

### סטאדיו דיי סיפרסי - 1937 - 1953

בניית האצטדיון החלה בשנת 1928 והסתיימה בשנת 1937, ובתחילה נקרא "סטאדיו דיי סיפרסי" (באיטלקית: **Stadio dei Cipressi**), הוא נבנה במסגרת פרויקט "פורו מוסוליני" - מתחם ענק ברומא שנבנה בשנים אלו על ידי המהנדס אנגלו פריסה והארכיטקט אנריקו דל דביו. בהשראת התקופה האימפריאליסטית, והוא אחד המבנים המרשימים והגדולים מהארכיטקטורה הפשיסטית שרווחה באותה עת בגרמניה הנאצית, איטליה הפשיסטית וספרד של פרנסיסקו פרנקו.

### סטאדיו דיי סנטומילה 1953 - 1960

מבט עילי פנורמי על האצטדיון בשנות ה-50
בדצמבר 1950 המשיכו העבודות על האצטדיון להשלמת טראסות הצופים שלא הושלמו בעקבות פריצת מלחמת העולם השנייה. הפרויקט ניתן למהנדס קרלו רוקלטי, ולאחר מותו ב-1951, המשיך את העבודה האדריכל אניבל ויטלוצ'י. העבודה על האצטדיון נסתיימה ב-1953 ותכולתו הוגדלה לכ-100 אלף צופים, ושמו שונה ל"סטאדיו דיי סנטומילה" (באיטלקית: **Stadio dei Centomila**). הוא נחנך במשחק בין נבחרת איטליה לנבחרת הונגריה ב-17 במאי 1953.

### סטאדיו אולימפיקו מ-1960 ועד היום

טקס הפתיחה באולימפיאדת רומא (1960)
לקראת אולימפיאדת רומא ב-1960 האצטדיון עבר מספר שינויים להתאמתו לאתלטיקה, כאשר תכולתו הופחתה לכ-65 אלף צופים, ושמו שונה ל"סטאדיו אולימפיקו ("האצטדיון האולימפי"). לאחר מכן האצטדיון אירח גם את אליפות העולם באתלטיקה 1974, אוניברסיאדת רומא ב-1975, גמר גביע אירופה לאלופות 1977, יורו 1980, גמר גביע אירופה לאלופות 1984 ואת אליפות העולם באתלטיקה ב-1987, ובין היתר אירח את ה"Golden Gala" של ליגת הזהב לאורך שנותיו.

לקראת מונדיאל 1990, שבו הוא היווה את האצטדיון העיקרי ואירח את גמר הטורניר, עבר האצטדיון מתיחת פנים, עם עבודות שהחלו ב-1987 ודרשו מרומא ולאציו לשחק באצטדיון חלופי. היו מספר תוכניות ולבסוף הוחלט להרוס ולבנות את האצטדיון מחדש עם בטון מזוין, מלבד יציע אחד. בוצע חיפוי לכל האצטדיון בצבע לבן, והוחלפו כלל הכיסאות, והותקנו 2 מסכי ענק. בסופו של דבר האצטדיון הגדיל את תכולתו ל-82,911 צופים, והוא היה האצטדיון במקום ה-14 בעולם בדירוג התכולה לאצטדיוני כדורגל, ובמקום ה-29 לכלל האצטדיונים, ובמקום השני באיטליה אחרי הסן סירו במילאנו.

האצטדיון אירח 5 משחקים במהלך הטורניר ואת משחק הגמר בין נבחרת גרמניה המערבית לנבחרת ארגנטינה שנגמר בניצחון 0–1 לגרמניה.

לאחר מכן אירח האצטדיון את גמר ליגת האלופות 1996 ב-22 במאי 1996, שהסתיים בניצחונה של יובנטוס על אייאקס בדו-קרב פנדלים.

ב-2007 עבר האצטדיון עיצוב מחדש על מנת להתאים את עצמו לסטנדרטים החדשים של אופ"א, ואירח את גמר ליגת האלופות 2009. העיצוב החדש כלל שיפור אמצעי הביטחון והבטיחות באצטדיון, שיפוץ חדרי ההלבשה, החלפת הכיסאות ישיבה, התקנת מסכי LED חדישים, והסרה חלקית של הגדרות באצטדיון, כמו כן שיפוץ חדרי השירותים והגדלת מספרם לנוחות הצופים. לאחר השיפוץ התכולה ירדה ל-70,634 צופים, והאצטדיון נחשב ל"אצטדיון עלית" של אופ"א. האצטדיון אירח את משחק הפתיחה ביורו 2020.

יציעים באצטדיון
---------------

יציע הCurva Sud המאכלס את הגרעין הקשה שבאוהדי איי.אס. רומא
יציע הCurva Nord המאכלס את הגרעין הקשה שבאוהדי אס.אס. לאציו
תכולת האצטדיון כיום היא בסך הכל: 72,698 מקומות:

* *טריבונה מונטה מריו -* 16,555 מקומות
* *טריבונה טברה -* 16,397 מקומות
* *יציע דרום־מערבי -* 5,747 מקומות
* *יציע דרום ־מזרחי -* 5,637 מקומות
* *יציע צפון־מערבי -* 5,769 מקומות
* *יציע צפון־מזרחי -* 5,597 מקומות
* *קורבה סוד -* 8,486 מקומות
* *קורבה נורד -* 8,520 מקומות

הופעות
------

ההופעה הראשונה באצטדיון נערכה ב-1991 והייתה הופעה של הזמר הבין-לאומי מיילס דייוויס.

בהמשך אירח האצטדיון עוד שלל אומנים מפורסמים כמו: אלטון ג'ון, ארוס רמאצוטי, סנטנה, טינה טרנר, בקסטריט בויז, סטינג, הקיור, אר.אי.אם. U2, רוג'ר ווטרס, דפש מוד, מדונה, איירון מיידן, הרולינג סטונז, ג'ורג' מייקל, ברוס ספרינגסטין, מיוז, פרל ג'אם, ביונסה וג'יי זי ועוד שלל אומנים איטלקיים מקומיים.

בעת הופעות וקונצרטים תכולת האצטדיון היא כ-75 אלף צופים.

קישורים חיצוניים
----------------

ויקישיתוף מדיה וקבצים בנושא **סטאדיו אולימפיקו** בוויקישיתוף
* סטאדיו אולימפיקו ב-Stadium Guide
* סטאדיו אולימפיקו ב-World Stadiums
* תצלום לוויין של האצטדיון
* תמונות של האצטדיון
* מידע על האצטדיון

| אצטדיוני אולימפיאדות הקיץ |
| --- |
| 

|  |  |
| --- | --- |
| אתונה, 1896 • פריז, 1900 • סנט לואיס, 1904 • אתונה, 1906 • לונדון, 1908 • סטוקהולם, 1912 • ~~ברלין, 1916~~ • אנטוורפן, 1920 • פריז, 1924 • אמסטרדם, 1928 • לוס אנג'לס, 1932 • ברלין, 1936 • ~~הלסינקי, 1940~~ • ~~לונדון 1944~~  • לונדון, 1948 • הלסינקי, 1952 • מלבורן, 1956 • רומא, 1960 • טוקיו, 1964 • מקסיקו סיטי, 1968 • מינכן, 1972 • מונטריאול, 1976 • מוסקבה, 1980 • לוס אנג'לס, 1984 • סיאול, 1988 • ברצלונה, 1992 • אטלנטה, 1996 • סידני, 2000 • אתונה, 2004 • בייג'ינג, 2008 • לונדון, 2012 • ריו דה ז'ניירו, 2016 • טוקיו, 2020 • פריז, 2024 • לוס אנג'לס 2028 | אצטדיון פאנאתינאיקו |

 |

| אצטדיוני גמר גביע העולם בכדורגל |
| --- |
| 

|  |
| --- |
| 1930: אצטדיון סנטנאריו (מונטווידאו) • 1934: אצטדיון נאציונלה PNF ‏(רומא) • 1938: האצטדיון האולימפי איב-דו-מנואר (קולומב) • 1954: אצטדיון ונקדורף (ברן) • 1958: אצטדיון רוסונדה (סטוקהולם) • 1962: האצטדיון הלאומי של צ'ילה (סנטיאגו) • 1966: אצטדיון ומבלי (לונדון) 1970: אצטדיון האצטקה (מקסיקו סיטי) • 1974: האצטדיון האולימפי (מינכן) • 1978: אצטדיון המונומנטל (בואנוס איירס) • 1982: אצטדיון סנטיאגו ברנבאו (מדריד) • 1986: אצטדיון האצטקה (מקסיקו סיטי) • 1990: סטאדיו אולימפיקו (רומא) • 1994: רוז בול (פסדינה) 1998: סטאד דה פראנס (פריז) • 2002: האצטדיון הבין-לאומי (יוקוהמה) • 2006: האצטדיון האולימפי (ברלין) • 2010: סוקר סיטי (יוהנסבורג) • 2014: מרקנה (ריו דה ז'ניירו) • 2018: אצטדיון לוז'ניקי (מוסקבה) • 2022: האצטדיון האייקוני לוסייל (לוסייל) |

 |

| אצטדיוני גביע העולם בכדורגל 1990 |
| --- |
| 

|  |
| --- |
| אצטדיון פריולי (אודינה) • אצטדיון סאן ניקולה (בארי) • אצטדיון רנאטו דאל'ארה (בולוניה) • אצטדיון לואיג'י פראריס (ג'נובה) • אצטדיון מארקאנטוניו בנטגודי (ורונה) • סטאדיו דלה אלפי (טורינו) • סן סירו (מילאנו) • אצטדיון סאן פאולו (נאפולי) • אצטדיון ארטמיו פרנקי (פירנצה) • אצטדיון רנצו ברברה (פלרמו) • אצטדיון סנט'אליה (קליארי) • סטאדיו אולימפיקו (רומא) |

 |

| אצטדיוני יורו 2020 |
| --- |
| 

|  |
| --- |
| אצטדיון ומבלי (לונדון, אנגליה) • אליאנץ ארנה (מינכן, גרמניה) • סטאדיו אולימפיקו (רומא, איטליה) • האצטדיון הלאומי של באקו (באקו, אזרבייג'ן) • גזפרום ארנה (סנקט פטרבורג, רוסיה) • ארנה נציונאלה (בוקרשט, רומניה) • יוהאן קרויף ארנה (אמסטרדם, הולנד) • אצטדיון לה קרטוחה (סביליה, ספרד) • פושקש ארנה (בודפשט, הונגריה) • האמפדן פארק (גלאזגו, סקוטלנד) • אצטדיון פארקן (קופנהגן, דנמרק) |

 |

| אצטדיוני הסרייה א', 2023/2024 |
| --- |
| 

|  |
| --- |
| אליאנץ (יובנטוס) • ארטמיו פרנקי (פיורנטינה) • ארקי (סלרניטנה) • בניטו סטירפה (פרוזינונה) • גיוויס (אטאלנטה) • דייגו ארמנדו מראדונה (נאפולי) • ויה דל מארה (לצ'ה) • לואיג'י פראריס (גנואה) • מארקאנטוניו בנטגודי (הלאס ורונה) • מפיי (ססואולו) • סנט'אליה (קליארי) • פריולי (אודינזה) • קרלו קסטלני (אמפולי) • רנאטו דאל'ארה (בולוניה) • סטאדיו אולימפיקו (טורינו) • סטאדיו אולימפיקו (רומא, לאציו) • סן סירו (מילאן, אינטר מילאנו) |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 7552668-2
* MusicBrainz: 2531b7e0-6a05-48ae-b633-972ec6ee9748
* VIAF: 237038212
* WorldCat (עם VIAF): 237038212

 |